2000-YILDA OZIQ-OVQAT MAHSULOTLARINING ASOSIY TURLARINI DAVLAT EHTIYOJLARI UCHUN XARID QILISH TOʻGʻRISIDA
(resolution, 2018-09-21)

Eng muhim turdagi oziq-ovqat mahsulotlarining tasdiqlangan balanslariga muvofiq va 2000-yilda ularni davlat ehtiyojlari uchun samarali xarid qilishni taʼminlash, xarid qilishning amaldagi tizimini takomillashtirish maqsadida Vazirlar Mahkamasi qaror qiladi: 1. Ijtimoiy soha muassasalari, maxsus isteʼmolchilar va davlat zaxirasini asosiy oziq-ovqat mahsulotlari bilan taʼminlash Tartibi 1-ilovaga muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining 2000-yilda ijtimoiy soha muassasalarini taʼminlash uchun asosiy oziq-ovqat mahsulotlari resurslari hajmlari toʻgʻrisidagi taklifiga 2-ilovaga muvofiq rozilik berilsin. 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, davlat ehtiyojlari uchun oziq-ovqat mahsulotlari xarid qiluvchi vazirliklar va idoralar oziq-ovqat resurslarining koʻrsatilgan hajmlari va koʻrsatilgan maqsadlar uchun nazarda tutilgan budjet mablagʻlari doirasida ikki hafta muddatda respublika tovar ishlab chiqaruvchilari bilan toʻgʻridan toʻgʻri shartnomalar tuzishni, shuningdek birja va yarmarka savdolarida shartnomalar tuzishni, shu jumladan 2000-yilda oziq-ovqat mahsulotlarini yetkazib berish uchun mavsumiy mahsulotlar boʻyicha fyuchers bitimlari tizimidan foydalangan holda, tugallasinlar. 6. Oʻzbekiston Respublikasi Makroiqtisodiyot va statistika vazirligi 2000-yil uchun oziq-ovqat resurslarining hisoblangan hajmlarini 3 kun muddatda maxsus isteʼmolchilarga va ijtimoiy soha muassasalariga tegishli mahsulotlar yetkazib berishni amalga oshiruvchi vazirliklar, idoralarga yetkazsin. 7. Asosiy oziq-ovqat mahsulotlarini xarid qilish boʻyicha tenderlar oʻtkazilishini muvofiqlashtirish boʻyicha respublika komissiyasi 2000-yilda tasdiqlangan balanslarda nazarda tutilgan hajmlarda import boʻyicha xarid qilish boʻyicha tenderlar oʻtkazilishini belgilangan muddatlarda taʼminlasin. 8. Belgilansinki, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari vazirlik va idoralarining rahbarlari tegishli kontingentni amaldagi qonunchilikka muvofiq asosiy oziq-ovqat mahsulotlari bilan uzluksiz taʼminlash uchun shaxsan javob beradilar. 9. Oʻzbekiston Respublikasi Makroiqtisodiyot va statistika vazirligi maxsus isteʼmolchilar, ijtimoiy soha muassasalarining oziq-ovqat mahsulotlari bilan taʼminlanishi yuzasidan har chorakda monitoring olib borsin va hisobot choragidan keyingi oyning 15-kunigacha Vazirlar Mahkamasiga axborot taqdim etsin. 10. Vazirlar Mahkamasining 1997-yil 14-avgustdagi 397-son qarorining 2-bandi oʻz kuchini yoʻqotgan deb hisoblansin. 12. Mazkur qarorning ijrosini nazorat qilish Bosh vazir oʻrinbosarlari B. Xamidov va M. Usmonovlar zimmasiga yuklatilsin. 1.1. Ushbu Tartib ijtimoiy soha muassasalari va maxsus isteʼmolchilarni asosiy oziq-ovqat mahsulotlari bilan taʼminlash prinsiplari va mexanizmlarini belgilaydi. 1.2. Mazkur Tartibda foydalaniladigan tushunchalar: Davlat xaridlari — tovarlar toʻliq yoki qisman davlat mablagʻlari hisobiga xarid qilinishi. Ijtimoiy soha muassasalari — bolalar uylari, chaqaloqlar mehribonlik uylari, maktabgacha taʼlim muassasalari, kunduzgi maktablar, maktab-internatlar, oliy, oʻrta maxsus, kasb-hunar taʼlimi muassasalari, budjetdan moliyalashtiriladigan kasalxonalar, sanatoriylar, profilaktik shifo va boshqa davolash-profilaktika muassasalari. Asosiy oziq-ovqat mahsulotlarini xarid qilish hajmini belgilashda ijtimoiy soha muassasalari tarkibiga nodavlat maktabgacha taʼlim muassasalari, shuningdek, budjetdan tashqari mablagʻlar hisobidan moliyalashtiriladigan idoraviy maktabgacha taʼlim, oʻquv va davolash muassasalari, ular balansida boʻlgan korxonalar bilan kelishilgan holda kiritilishi mumkin. Maxsus isteʼmolchilar — Oʻzbekiston Respublikasi Mudofaa vazirligi, Ichki ishlar vazirligi, Davlat xavfsizlik xizmati va ularning idoraviy mansub tashkilotlari, Davlat xavfsizlik xizmatining Chegara qoʻshinlari, Davlat soliq qoʻmitasi, Davlat bojxona qoʻmitasi boʻlib, ular maxsus kontingentlarni budjet mablagʻlari hisobiga taʼminlaydi. Oʻzdavrezerv — belgilangan normativlarga muvofiq davlat zaxirasini shakllantirish uchun asosiy oziq-ovqat mahsulotlarining buyurtmachisi. Davlat ehtiyojlari uchun xarid qilinadigan asosiy oziq-ovqat mahsulotlari — goʻsht va goʻsht mahsulotlari, hayvon yogʻi, choy, shakar, oʻsimlik yogʻi, un, kartoshka. Asosiy oziq-ovqat mahsulotlarini xarid qilish boʻyicha buyurtmachilar (keyingi oʻrinlarda — buyurtmachilar) — Mudofaa vazirligi, Ichki ishlar vazirligi, Davlat xavfsizlik xizmati, Davlat xavfsizlik xizmatining Chegara qoʻshinlari, Davlat soliq qoʻmitasi, Davlat bojxona qoʻmitasi, Qoraqalpogʻiston Respublikasi Vazirlar Kengashi va viloyatlar hokimliklari huzuridagi maxsus xoʻjalik hisobidagi savdo firmalari, Toshkent shahar Savdo, xizmat koʻrsatish sohasi va xalq isteʼmol tovarlari ishlab chiqarish departamenti (keyingi oʻrinlarda Departament deb ataladi), Oʻzdavrezerv. Tender — mahsulot yetkazib beruvchilarning takliflari tanlovi asosida tovarlar xarid qilish. 2.1. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, davlat ehtiyojlari uchun oziq-ovqat mahsulotlarini xarid qiluvchi vazirliklar va idoralar xarajatlar guruhlari boʻyicha (shu jumladan IV guruh xarajatlari “Boshqa xarajatlar”da ovqatlanish boʻyicha) smetalarning prognoz hisob-kitobini Moliya vazirligiga taqdim etadilar. 2.2. Moliya vazirligi: tegishli yil uchun tasdiqlangan budjet parametrlari va budjet tashkilotlarining xarajatlar smetalariga muvofiq davlat ehtiyojlarini moliyalashtiradi va roʻyxatdan oʻtkazilgandan keyin ularni aniq isteʼmolchilarga yetkazadi; Iqtisodiyot vazirligi bilan birgalikda Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, davlat ehtiyojlari uchun oziq-ovqat mahsulotlarini xarid qiluvchi vazirliklar va idoralar tomonidan taqdim etilgan xarajatlar guruhlari boʻyicha smetalarning prognoz hisob-kitoblari asosida ijtimoiy sohaning har bir idorasi, maxsus isteʼmolchilar va “Oʻzdavrezerv” boʻyicha davlat ehtiyojlari uchun oziq-ovqat mahsulotlarini xarid qilishning hisob-kitob hajmlarini, kontingent xaridlari sonidan, oʻtgan uch yilda foydalanilgan oziq-ovqat mahsulotlari isteʼmoli normalaridan, shuningdek import boʻyicha kam yoki respublikada ishlab chiqarilmaydigan mahsulotlar hajmlaridan kelib chiqqan holda aniqlaydi va ushbu hisob-kitoblarni Vazirlar Mahkamasiga taqdim etadi. Bunda ichki isteʼmol bozorida toʻgʻridan toʻgʻri shartnomalar boʻyicha va Oʻzbekiston respublika tovar-xomashyo birjasi orqali xaridlarni koʻpaytirish hisobiga import hajmlarini har yili qisqartirish nazarda tutilmoqda. 2.3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, davlat ehtiyojlari uchun oziq-ovqat mahsulotlarini xarid qiluvchi vazirliklar va idoralar: budjetdan ajratiladigan mablagʻlarni va asosiy oziq-ovqat tovarlari xaridlarining tegishli hajmlarini aniq isteʼmolchilarga, xoʻjalik hisobidagi maxsus savdo firmalariga va Departamentga, maxsus isteʼmolchilarning tarkibiy boʻlinmalariga yetkazadi; budjetdan ajratiladigan mablagʻlar doirasida oziq-ovqat tovarlari xarid qilinishini tashkil etadi. Koʻrsatib oʻtilgan vazirliklar, idoralar, mahalliy hokimiyat va boshqaruv organlari rahbarlari mablagʻlardan maqsadli foydalanilishini taʼminlash, zarur hajmlarda oziq-ovqat mahsulotlari xarid qilish va shartnomalar boʻyicha hisob-kitoblarning oʻz vaqtida amalga oshirilishi uchun amaldagi qonunchilikka muvofiq javobgarlikka tortishgacha boʻlgan darajada shaxsan javob beradilar. 3.1. Davlat ehtiyojlari uchun oziq-ovqat mahsulotlarini xarid qilish uchun yetkazib beruvchilarni tanlash: toʻgʻridan toʻgʻri shartnomalar tuzish yoʻli bilan; yarmarka va birja savdolarida; ochiq va yopiq tender orqali amalga oshiriladi. Respublika korxonalari tomonidan paxta chigitidan ishlab chiqariladigan oʻsimlik yogʻini xarid qilish toʻgʻridan toʻgʻri shartnomalar boʻyicha amalga oshiriladi. Toʻgʻridan toʻgʻri shartnomalar boʻyicha yetkazib beriladigan yoki yarmarka va birja savdolarida sotiladigan mahalliy tovar ishlab chiqaruvchilarning resurslari davlat ehtiyojlari uchun asosiy oziq-ovqat mahsulotlarini xarid qilishning ustuvor manbalari hisoblanadi. Import xaridlari faqat mahalliy tovar ishlab chiqaruvchilarning resurslari bilan toʻliq yoki qisman taʼminlanmagan qismi boʻyicha amalga oshiriladi. 3.2. Xaridlar 1 va 2-ilovalardagi sxemalarga muvofiq amalga oshiriladi. 4.1. Buyurtmachilar va oziq-ovqat mahsulotlarini yetkazib beruvchilar oʻrtasida respublikada ishlab chiqariladigan mahsulot uchun toʻgʻridan toʻgʻri shartnomalar tuziladi. Shartnomalarning shartlari (narxlar, yetkazib berish muddatlari va shartlari va boshqalar) taraflar tomonidan mustaqil ravishda kelishib olinadi. Respublika korxonalari tomonidan ishlab chiqariladigan oʻsimlik yogʻi tartibga solingan narxlar asosida xarid qilinadi. 4.2. Toʻgʻridan toʻgʻri shartnomalar yetkazib berishning aniq jadvali koʻrsatilgan holda tuziladi. Buyurtmachilar asosiy oziq-ovqat mahsulotlarini yetkazib beruvchilarni tanlashni taklif etilayotgan narxlar va yetkazib berish shartlarini hisobga olgan holda tanlov asosida amalga oshiradilar. 4.3. Maxsus xoʻjalik hisobidagi savdo firmalari va Departament mahalliy manbalar hisobidan oziq-ovqat resurslari bilan taʼminlash imkoniyati mavjud boʻlganda, buyurtmachi huquqini bevosita ijtimoiy soha tashkilotlari va muassasalariga — birinchi navbatda, qishloq joylarda joylashgan isteʼmolchilarga topshirishlari mumkin. Bunday hollarda tanlov asosida tanlashni oʻtkazish majburiy emas. 5.1. Asosiy oziq-ovqat mahsulotlarini yarmarka va birja savdolarida xarid qilish korxonalar va tovar ishlab chiqaruvchi xoʻjaliklar, mulkchilik shaklidan qatʼi nazar tayyorlov tashkilotlari hamda oʻzlari ishlab chiqargan mahsulotlarni birja va yarmarka savdolariga qoʻyishni xohlagan jismoniy shaxslar tasarrufidagi mavjud resurslar hisobidan amalga oshiriladi. 5.2. Asosiy oziq-ovqat mahsulotlarini birja va yarmarka savdolarida xarid qilishni tashkil etish maqsadida Oʻzbekiston respublika tovar-xomashyo birjasi va uning joylardagi filiallarida maxsus xoʻjalik hisobidagi boʻlinmalar tashkil etiladi. Oʻzbekiston respublika tovar-xomashyo birjasi va uning filiallarida maxsus isteʼmolchilarga, Oʻzdavrezervga, Qoraqalpogʻiston Respublikasi Vazirlar Kengashiga, viloyatlar va Toshkent shahar hokimliklariga davlat ehtiyojlari uchun oziq-ovqat mahsulotlarini xarid qilish uchun brokerlik oʻrinlari bepul asosda taqdim etiladi. Bunda brokerlarni akkreditatsiya qilish faqat Oʻzbekiston Respublikasi Mudofaa vazirligi, Ichki ishlar vazirligi, Davlat xavfsizlik xizmati, Davlat xavfsizlik xizmatining Chegara qoʻshinlari, Davlat soliq qoʻmitasi, Davlat bojxona qoʻmitasi, Oʻzdavzaxira qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining taqdimnomasiga koʻra idoraviy mansub tashkilotlar boʻyicha amalga oshiriladi. 5.3. Oziq-ovqat mahsulotlarini kimoshdi savdosiga qoʻyish uchun sotuvchilar yoki sotuvchi korxonalar vakillari sotilgan oziq-ovqat mahsulotlariga egalik huquqini yoki birinchi shaxs imzosi bilan shartnomalar tuzish vakolatini tasdiqlovchi, dumaloq muhr bilan tasdiqlangan belgilangan tartibda rasmiylashtirilgan hujjatlarni taqdim etishlari kerak. 5.4. Birja savdolarida davlat ehtiyojlari uchun oziq-ovqat mahsulotlarini sotib olish naqd tovarlar boʻyicha ham, fyuchers bitimlari shaklida ham amalga oshirilishi mumkin. 5.5. Davlat ehtiyojlari uchun asosiy oziq-ovqat mahsulotlarini sotib olish boʻyicha fyuchers bitimlariga shartnoma rasmiylashtirilgandan keyin 10 kun mobaynida shartnoma qiymatidan 15 foizli boʻnakni majburiy oʻtkazish toʻgʻrisidagi qoida tatbiq etilmaydi. Mazkur shartnomalar boʻyicha toʻlovlar, shu jumladan boʻnak toʻlovlari shartnomada oldindan kelishilgan yetkazib berish jadvalini hisobga olgan holda oddiy (fyuchers boʻlmagan) bitimlar uchun belgilangan tartibda amalga oshiriladi. 5.6. Birja va yarmarka savdolarida davlat ehtiyojlari uchun oziq-ovqat mahsulotlarini xarid qilish boʻyicha bitimlarda vositachilik yigʻimi birja savdosi qoidalariga muvofiq belgilangan miqdorlarda yetkazib beruvchilardan undiriladi. 5.7. Oʻzbekiston respublika tovar-xomashyo birjasi va uning joylardagi filiallari sotuvchilarda tovarlar mavjudligini tasdiqlovchi (yoki ularni kelgusi davrda ishlab chiqarishni kafolatlovchi) barcha zarur hujjatlarning, shuningdek savdolarga qoʻyiladigan oziq-ovqat mahsulotlarining sifati uchun javob beradilar. 6.1. Tender respublikada yetarli hajmda ishlab chiqarilmaydigan yoki umuman ishlab chiqarilmaydigan oziq-ovqat mahsulotlarini xarid qilishda oʻtkaziladi. Oldindan kelishilgan tender shartlarida yetkazib berish tartib-taomilida ishtirok etishni xohlovchi yetkazib beruvchilar tenderda ishtirok etishga taklif etiladi. 6.2. Davlat ehtiyojlari uchun oziq-ovqat mahsulotlarini xarid qilish boʻyicha malaka oldi tanlovini tashkil etish va tender savdolarini oʻtkazish uchun Oʻzbekiston Respublikasi Vazirlar Mahkamasining topshirigʻiga binoan tender komissiyasi tuziladi, u oʻz ish reglamentini va tenderni oʻtkazish reglamentini mustaqil ravishda ishlab chiqadi va tasdiqlaydi. 6.9. Tender Vazirlar Mahkamasi tomonidan belgilangan tartibda oʻtkaziladi. Tenderlarni oʻtkazish bilan bogʻliq nizolar Oʻzbekiston Respublikasining amaldagi qonun hujjatlarida belgilangan tartibda koʻrib chiqiladi. 6.10. Tender natijalari boʻyicha imzolangan xarid shartnomasi shartnoma shartlarini bajarmaganlik yoki lozim darajada bajarmaganlik uchun tomonlarning sanksiya koʻrinishidagi javobgarligini nazarda tutishi kerak. Shartnomalar boʻyicha nizolar qonun hujjatlarida belgilangan tartibda koʻrib chiqiladi. 1. Xarajatlar guruhlari boʻyicha (shu jumladan IV “Boshqa xarajatlar” guruhida ovqatlanish boʻyicha) smetalarning prognoz hisob-kitoblarini ishlab chiqish va taqdim etish 2. Davlat ehtiyojlarini tasdiqlangan budjet parametrlariga va taqdim etilgan prognoz hisob-kitoblariga muvofiq moliyalashtirish. 3. Yetkazib beriladigan resurslar manbalarini aniqlash va yetkazib berish yuzasidan shartnomalar tuzish. 4. Shartnomalar boʻyicha tovarlarni yetkazib berish va toʻlash. 1. Xarajatlar guruhlari boʻyicha (shu jumladan IV “Boshqa xarajatlar” guruhida ovqatlanish boʻyicha) smetalarning prognoz hisob-kitoblarini ishlab chiqish va taqdim etish 2. Davlat ehtiyojlarini tasdiqlangan budjet parametrlariga va taqdim etilgan prognoz hisob-kitoblariga muvofiq moliyalashtirish. 3. Yetkazib beriladigan resurslar manbalarini aniqlash va asosiy oziq-ovqat mahsulotlarini xarid qilish uchun OʻzRTXBda savdolarda ishtirok etish. 4. Tovarlarni OʻzRTXBda sotish uchun savdoga qoʻyish. 5. OʻzRTXBda shartnomalar tuzish. 6. Shartnomalar boʻyicha tovarlarni yetkazib berish va toʻlash.